El Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny estableix en els seus títols VIII, XI, XVI i XIX les taxes que gestiona el Departament de la Presidència i el seu sector públic.
La disposició addicional tercera del Text refós esmentat, disposa que, dins el termini de dos mesos a comptar de la data d'entrada en vigor de la llei que modifiqui o creï taxes o n'actualitzi els imports, els departaments de la Generalitat de Catalunya que gestionin les taxes afectades han de publicar al Diari Oficial de la Generalitat de Catalunya, mitjançant una ordre de conseller o consellera competent en la matèria, i amb efectes merament informatius, una relació de les taxes vigents que gestionen, en què identifiquin els serveis i les activitats que meriten cadascun d'aquests i la quota corresponent.
La Llei 5/2020, de 29 d'abril, de mesures fiscals, financeres, administratives i del sector públic i de creació de l'impost sobre les instal·lacions que incideixen en el medi ambient, modifica el Text refós de la Llei de taxes i preus públics de la Generalitat de Catalunya tot afegint el capítol XII al títol VIII, mitjançant l'article 40.
Aquesta modificació implicaria la publicació, mitjançant aquesta Ordre, de les dades bàsiques de la taxa creada en relació amb la utilització d'espais en immobles de domini públic adscrits al Departament de la Presidència o a les seves entitats adscrites.
No obstant, atès que el Departament de la Presidència i les seves entitats adscrites no tenen assignats béns de domini públic que es puguin posar a disposició del públic, no es dona el supòsit que el propi article 40.2 de la Llei 5/2020, de 29 d'abril, de mesures fiscals, financeres, administratives i del sector públic i de creació de l'impost sobre les instal·lacions que incideixen en el medi ambient, estableix i, per tant, la identificació dels espais susceptibles d'utilització en els immobles de domini públic adscrits al Departament de la Presidència o a les entitats adscrites, i l'establiment i la modificació de les quanties d'aquesta taxa serà regulada per una altra ordre específica.
L'article 45 de la Llei 4/2020, de 29 d'abril, de pressupostos de la Generalitat de Catalunya per al 2020, manté el tipus de les taxes de quantia fixa vigents.
Per tot això, d'acord amb l'article 12 l) de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i amb l'article 40.1 de la Llei 13/2008, de 5 de novembre, de la presidència de la Generalitat i del Govern,
Donar publicitat a les taxes vigents per a l'exercici 2020 que gestiona el Departament de la Presidència i els organismes i les entitats que en depenen, i que s'especifiquen a l'annex d'aquesta Ordre.
Es deroga l'Ordre PRE/107/2017, d'1 de juny, per la qual es fa pública la relació de taxes vigents que gestiona el Departament de la Presidència.
Fet Imposable: l'ús del servei d'aparcament de vehicles del qual és titular l'organisme autònom Patronat de la Muntanya de Montserrat, quan no estigui afectat al servei del Patronat.
a) Queda exempta la primera mitja hora d'ús de l'aparcament per a qualsevol tipus de vehicle, excepte autocars.
b) Queden exempts els vehicles estacionats en els aparcaments privats dins del recinte del monestir de Montserrat.
c) Resten exempts de pagament els vehicles estacionats acreditats amb targeta d'aparcament individual o de transport col·lectiu per a persones amb mobilitat reduïda.
c) Els autocars i les furgonetes que fan ús dels serveis de visites culturals i hoteleria dins del recinte del monestir de Montserrat gaudeixen d'una bonificació màxima de 35 euros per autocar i de 8,5 euros per furgoneta.
d) Gaudeixen d'una bonificació de 90 minuts per vehicle (cotxe o moto) les persones que s'acreditin com a «Amics de Montserrat».
Fet Imposable: els serveis prestats pel Consell Català de l'Esport inclosos en l'article 11.1-4 del Decret legislatiu 3/2008, de 25 de juny.
- Certificat de primer nivell en període transitori: 21,85 euros.
- Certificat de segon nivell en període transitori: 43,70 euros.
- Certificat de tercer nivell en període transitori: 65,55 euros.
- Duplicat de certificat de formació continuada: 21,85 euros.
-Certificat de reconeixement de cursos impartits per altres entitats: 65,55 euros.
-Duplicat de document del Registre Oficial de Professionals de l'Esport de Catalunya o de qualsevol procediment vinculat (habilitació, validació): 21,85 euros.
-Taxa amb termini normal 218,40 € per anunci.
-Taxa amb termini d'urgència 327,60 € per anunci.
Taxa per la utilització d'espais en immobles de domini públic adscrits al Departament de la Presidència o a les entitats adscrites a aquest Departament.
Fet imposable: la utilització d'espais en immobles de domini públic adscrits al Departament de la Presidència o a les entitats adscrites a aquest Departament.
Inclou la realització de sessions o reportatges fotogràfics; vídeos, espots comercials, filmacions i rodatges; enregistraments sonors, concerts i altres activitats similars als immobles a què fa referència l'apartat 4 d'aquesta Ordre.
La identificació dels espais susceptibles d'utilització en els immobles de domini públic adscrits al Departament de la Presidència o a les entitats adscrites d'aquesta taxa serà regulada per una altra ordre específica.
L'establiment i la modificació de les quanties d'aquesta taxa serà regulada per una altra ordre específica.
Resten exempts del pagament de la taxa els departaments de l'Administració de la Generalitat i els seus organismes autònoms.
Poden gaudir d'una bonificació del 50% de la quota resultant les entitats del sector públic de l'Administració de la Generalitat i d'una bonificació del 20% de la quota resultant les entitats privades sense ànim de lucre, sempre que no percebin cap ingrés com a conseqüència de la utilització de l'espai en l'immoble adscrit al Departament de la Presidència o a les entitats adscrites a aquest Departament.